Ego Willermus dominus Mirabello notum facio presentibus et futuris quod dominus Artaudus miles de Talnaot vendidit Petro abbati sancti Stephani dyuionensis laude et assensu uxoris sue et Aymonis fratris sui et heredum suorum domum suam qua sita est ante monasterium sancti Stephani dyuionensis iuxta domum Lamberti canonici capelle ducis, cum toto manso qui pertinet ad domum prefatam. Et si aliquiis prefato P... abbati uel mandato suo de predicta domo et manso calumpniando iniuriosi extiterint dictus A... miles et heredes tenentur et promiserunt aduersus omnes calumpniantes garanciam portare. Quod ut tam habeatur inposterum presentibus litteris ad preces utriusque partis sigillum meum apposui in testimonium. Actum anno gratie millesimo ducentesimo, tertio decimo.